cyanic-selkie/wikianc huggingface dataset:
Pointillisme
Praktyk
Pointillistiese skilderye word hoofsaaklik in olie gedoen. Enige medium kan gebruik word, maar kunstenaars verkies olies op grond van hulle dikte en geneigdheid om nie te loop of te "bloei" nie.
Musiek
Pointillisme verwys ook na 'n twintigste-eeuse musiekgenre. In plaas van die lineêre opeenvolging van note, word note afsonderlik gespeel, en word 'n soorgelyke effek geskep as dié wat in Pointillisme as skilderkuns verkry word. Hierdie soort musiek staan ook bekend as punktualisme of klangfarbenmelodie.
Leeu van Al-lat
Die standbeeld is in 1977 deur ’n groep Poolse argeoloë ontdek. Dit is in stukke aangetref omdat dit reeds in antieke tye gebruik is vir die tempel se fondament. Ná die ontdekking is die stukke weer aanmekaargesit voor die ingang na die Palmyra-museum. Die beeld het eindelik weer soos die oorspronklike gelyk: ’n reliëf wat uit die muur te voorskyn kom.
Sosiale transformasie
Die Sosiale stelsel
Stede wat 'n nuwe identiteit aangeneem het, dien as voorbeelde van bewustelike sosiale transformasies wat tot opnuut bekragtigde bevolkings, ekonomiese welvaart en herstelde burgerlike trots lei. Een voorbeeld van 'n nasie wat in hierdie intensionele sosiale transformasies geslaag het, is Suid-Afrika toe apartheid in 1994 afgeskaf is.
Walter Hely-Hutchinson
duimnael|regs|300px|Sir Walter Hely-Hutchinson besoek die dorp [[Molteno, Oos-Kaap|Molteno in die Noordoos-Kaap, 1903. Hy sit vierde van links.]]
Tennessien
Een van sy vervalprodukte is in 2011 regstreeks geskep en dit het die resultate van die eksperiment gedeeltelik bevestig. Die eksperiment self is in 2012 sukseksvol herhaal deur dieselfde span en in 2014 deur ’n gesamentlike Duits-Amerikaanse span. In 2015 het ’n gesamentlike span van die Internasionale Unie van Suiwer en Toegepaste Chemie (IUSTC) en die Internasionale Unie van Suiwer en Toegepaste Fisika (IUSTF)) wat bewerings van die ontdekking van nuwe elemente ondersoek, die element erken. In Junie 2016 het die IUPAC ’n verklaring gepubliseer waarin aangekondig word die ontdekkers het die naam "tennessien" voorgestel na aanleiding van die Amerikaanse streek Tennessee in Amerika.
Lelystad
Lelystad is 'n munisipaliteit en stad in die Nederlandse provinsie Flevoland. Die munisipale gebied het sowat 75 000 inwoners (2011) en 'n oppervlakte van 765 km². Die munisipaliteit is in 1980 gestig. Lelystad is die hoofstad van Flevoland.
Acrocephalus (voël)
Acrocephalus is 'n genus van voëls in die familie Acrocephalidae en die orde van sangvoëls (Passeriformes). Die genus omvat 37 spesies.
Morfogenese
'n Verdere waarneming is dat indien selle eers gedifferensieer het, die ontwikkelingsproses nie verander kan word nie omdat 'n sel nie van 'n bepaalde ontwikkelingsrigting kan afwyk nie. 'n Spiersel, byvoorbeeld, sal dus nie in 'n senuweesel kan verander nie. Onder sekere omstandighede kan ŉ gedifferensieerde sel terugkeer tot sy oorspronklike, nie-gedifferensieerde status, maar is dan tog duidelik herkenbaar as een van sy soort. Die toe stand ontstaan byvoorbeeld by herstel na beskadiging, soos byvoorbeeld wanneer 'n gebreekte been gesond word of 'n sny toegroei.
Seldifferensiasie
Die vernaamste vraagstuk in die studie van seldifferensiasie is hoe die selle "weet" watter weefselsoort op watter tydstip gevorm moet word. Omdat al die reaksies onder beheer van die genoom (ŉ organisme se funksionele gene) staan en daar in 'n set bale meer gene is as wat nodig is, moet slegs die instruksies gehoorsaam word wat op 'n spesifieke differensiasieproses van toepassing is. Met ander woorde, net 'n spesifieke deel van die genetiese inligting moet gemobiliseer word.
Die eerste vlak van beheer is by die transkripsie van die DNS-kode. Die oordrag van die DNS-kode (vir die sintese van ŉ proteïen) op die RNS word beheer of deur die gene te blokkeer en so te verhinder dat hul kode getranskribeer word, of deur dit moontlik te maak om die kode op die RNS oor te dra omdat 'n blokkasie verwyder is. Die tweede vlak van beheer is op die gebied van translasie, waar die kode vir proteïensintese van die boodskapper- RNS deur die ribosoom en oordrag-RNS gelees of ontsyfer word.
Behalwe dat die regte gene dus aangeskakel moet word, moet hulle ook begin funksioneer juis op die tydstip wanneer ŉ bepaalde struktuur moet ontstaan. Gene wat byvoorbeeld die differensiasie van die hart kodeer, kan eers geaktiveer word nadat die hartspierweefsel gevorm is, en bloed kan eers gevorm word wanneer daar bloedvate is om dit te vervoer. Inmenging in die prosesse kan veroorsaak dat 'n embrio erg misvorm word. 'n Voorbeeld hiervan is die sowat 3 000 babas in Wes-Duitsland en Brittanje wat sonder ledemate, of met erg misvormde ledemate, gebore is weens die uitwerking van talidomied, 'n middel wat tussen 1959 en 1962 deur swanger vroue teen naarheid gedrink is.
338
Die jaar 338 was 'n gewone jaar wat volgens die Gregoriaanse kalender op 'n Saterdag begin het. Dit was die 38ste jaar van die 4de eeu n.C. Soos ander gewone jare het die jaar 12 maande, 52 weke en 365 dae gehad.
Virgo-sterrestelselswerm
Helder of noemenswaardige stelsels
Hier volg ’n lys van helder of noemenswaardige voorwerpe in die Virgo-swerm en die subgroep waarin hulle voorkom.
Gabriel Fauré
Gabriel Urbain Fauré (Frans: [ɡabʁiɛl yʁbɛ̃ fɔʁe]; 12 Mei 1845 – 4 November 1924) was 'n romantiekkomponis, orrelis, pianis, en onderwyser. Hy was een van die belangrikste Franse komponiste van sy generasie, saam met sy jonger tydgenote Claude Debussy en Maurice Ravel. Fauré is bekend vir sy klaviermusiek, kamermusiek en liedjies. Hy het ook Franse godsdiensmusiek vernuwe – die Requiem is een van sy bekendste werke. Operas is ook deel van sy oeuvre, maar hulle het nie 'n repertorium gehou nie.
Jersey
Geskiedenis
In die 9de eeu het Wikings hulle op die eiland, wat voortaan sy huidige Skandinawiese naam gedra het, en op die vasteland van Normandië gevestig. Jersey is in die jaar 933 deur Willem Langswaard, hertog van Normandië, geannekseer. Sy afstammeling Willem die Veroweraar (Willem I van Engeland) het ná die Normandiese verowering van Engeland in 1066 die hertogdom van Normandië en die Koninkryk van Engeland onder een kroon verenig.
Kultuur
John Everett Millais, Elinor Glyn en Wace behoort tot Jersey se bekende kunstenaars. Lillie Langtry, wat ook as Jersey Lily bekend staan, word as die leidende kunstenares van Jersey beskou. Die bekende Franse skrywer Victor Hugo bly van 1852 tot 1855 as balling op Jersey.
Freddie Prinze Jr.
Freddie Prinze Jr. (gebore 8 Maart 1976) is 'n Amerikaanse akteur, skrywer, en vervaardiger. Hy is bekend vir sy rolle in die rolprente I Know What You Did Last Summer (1997), She's All That (1999), Scooby-Doo (2002), en Scooby-Doo 2: Monsters Unleashed (2004).
FC Hilversum
FC Hilversum is 'n amateur sokkerspan in Hilversum in Nederland, wat in die Sondag-Topklasse speel. Vroeër (tussen 1955 en 1968) het FC Hilversum professioneel sokker gespeel, waartydens die span gewoonlik in die Tweede divisie gespeel het (maar in die seisoen 1961/62 het hulle in die Eerste divisie uitgedraf).
Hengelo, Overijssel
Geskiedenis
Die dorp Hengelo het in die middeleeue ontstaan. In 1525 het Frederick van Twickel 'n kasteel naby die dorp Huis Hengelo gebou (wat in 1821 gesloop is). Nadat België in 1830 hulle onafhanklikheid uitroep (wat toe die spilpunt van Nederland se industrieë was), stimuleer die regering die industrieë in Twente (met maatskappye soos Stork en AKZO Nobel). In Hengelo ontwikkel die metaalindustrie. Tydens die Tweede Wêreldoorlog is die stad hewig gebombardeer, sodat nie baie geboue na die oorlog oorgebly het nie.
Bulimie
Verwante steurings
Affektiewe steurings soos depressie of algemene angssteuring is meer geneig om by persone met bulimie as by nie-bulimiese mense voor te kom: In 'n Columbia University-studie van vroulike bulimielyers by die Psigiatriese Instituut van die staat New York is daar in 1985 bevind dat 70% op een of ander tydstip aan depressie gely het (in teenstelling met 25,8% van volwasse vroue in 'n kontrolesteekproef uit die algemene bevolking). By 'n totaal van 88% van die vroue is affektiewe steurings op een of ander tydstip in hulle lewe gediagnoseer. Sommige anoreksielyers openbaar episodes van bulimiese neigings deur suiwering (óf deur selfveroorsaakte braking óf lakseermiddels) as 'n manier om vinnig van kos ontslae te raak.
Biologies
Net soos by anorexia nervosa is daar bewyse van genetiese vatbaarheid wat tot die aanvang van hierdie eetsteuring bydra. Daar is bevind dat abnormale vlakke van baie hormone, veral serotonien, ook vir sommige ongebalanseerde eetgewoontes verantwoordelik kan wees. Brein-afgeleide neurotrofiese faktor (BANF) word tans as 'n moontlike meganisme ondersoek.
Sosiaal
Die korrelasie tussen seksuele misbruik en die ontwikkeling van bulimie word deur 'n aansienlike hoeveelheid literatuur gestaaf. Die gerapporteerde voorkomssyfer van ongewenste seksuele kontak is hoër onder persone met bulimie as anoreksie.
Wanneer die etiologie van bulimie vanuit 'n sosiokulturele perspektief ondersoek word, word die "maer ideaal-internalisering" as 'n hoofoorsaak beskou. Die "maer ideaal-internalisering" is die mate waarin individue hulle by die samelewing se ideale van aantreklikheid aanpas. Mense wat ongemaklik met hulle liggame voel, kan aan liggaamsontevredenheid begin ly en 'n drang na maerwees ontwikkel. Hierdie kombinasie van liggaamsontevredenheid en 'n drang na maerwees lei tot streng diëte en negatiewe uitwerkings wat uiteindelik tot bulimiese simptome soos purgering of ooretery kan lei. Ooreetepisodes lei tot selfveragting, gevolg deur suiwering ten einde gewigstoename te voorkom.
Jennifer Garner
Jennifer Garner (gebore 17 April 1972) is 'n Amerikaanse aktrise en vervaardiger. Sy is bekend vir haar rolle in die rolprente Daredevil (2003), 13 Going on 30 (2004), en Juno (2007), en in die televisiereeks Alias (2001).
342
Die jaar 342 was 'n gewone jaar wat volgens die Gregoriaanse kalender op 'n Donderdag begin het. Dit was die 42ste jaar van die 4de eeu n.C. Soos ander gewone jare het die jaar 12 maande, 52 weke en 365 dae gehad.
Bulimie
Medikasie
Daar bestaan 'n moontlikheid dat antidepressante uit die selektiewe serotonienheropname-inhibitors (SSRI)-klas matige voordele inhou.
Junita Joubert
Junita Joubert (*3 Junie 1944, Frankfort –) is ’n Afrikaanse skrywer. Gedurende haar loopbaan publiseer sy werke in verskeie genres, onder meer: liefdesverhale, kortverhale en verhale vir kinders. Haar werk word ook in versamelbundels opgeneem.
Lewe en werk
Sy trou kort hierna om Junita Hattingh te word en ’n seun, Werner, en ’n dogter, Ilse, word uit die huwelik gebore. In hierdie tyd woon sy in en om Pretoria. Die huwelik word in 1973 beëindig. Kort hierna vestig sy haar op Schoemansville aan die Hartbeespoortdam waar sy ’n oggendbetrekking aanvaar as ontvangsdame by ’n plaaslike geneesheer. Daarna volg ’n oggendbetrekking vir sowat twee jaar in Valindaba by die Uraanverrykingskorporasie. Hier ontmoet sy die kernfisikus dr. Deon Joubert met wie sy in 1978 trou. ’n Seun, Wilhelm, word in 1980 uit die huwelik gebore. Hierna werk sy nie weer buitenshuis nie, behalwe vir ’n tydperk van ongeveer twee jaar wanneer sy vryskutwerk doen vir ’n streeksbylaag van Beeld vir Brits en omgewing.
Vleesbaai
Geskiedenis
Hoewel die inheemse Khoi (ook bekend as Hottentotte) die suidelike deel van Afrika bewoon het lank voor dit deur die Europese seevaarders ontdek is, staan Vleesbaai, soos meeste ander Suid-Afrikaanse kusdorpe, vandag bekend onder die naam wat dit deur die Europese ontdekkingsreisigers genoem is. Die eerste Europeër wat die baai van Vleesbaai aanskou het, was die Portugese ontdekkingsreisiger Bartolomeus Dias in 1488. Dias het in die baai aangekom tydens sy ontdekking van die suidelike kus van die Afrika-kontinent op die roete na die Ooste, tydens die stigting van die spesery-roete.
Christopher Hibbert
Biografie
Arthur Raymond Hibbert is in 1924 in Enderby, Leicestershire, gebore as die seun van die H. V. Hibbert, 'n priester, en sy vrou Maude. Hy ontvang sy opvoeding aan Radley Kollege, voordat hy inskryf aan Oriel Kollege, Universiteit van Oxford. Hy het 'n BA-graad, en later 'n MA-graad verwerf.
Liu Cixin
Skryfwerk
Liu noem die Britse skrywers George Orwell en Arthur C. Clarke as belangrike literêre invloede. Hy is as die eerste kuberpoenouteur (cyberpunk) van China bestempel nadat sy roman, China 2185, in 1989 gepubliseer is.
Die film aanpassing van sy kortverhaal The Wandering Earth is op 5 Februarie 2019 in China vrygestel, wat binne 2 weke die naasgrootste rolprent by die Chinese loket geword het.
Korter fiksie werke
1999
2014
Mormyrops
Mormyrops is 'n genus van visse wat aan die familie Mormyridae behoort. Die spesies van die genus is groot met lang koppe en lywe. Daar is twintig spesies in die genus en een kom in Suider-Afrika voor.
Aspelta
Hy is die vierde koning van die dinastie van Napata. Hy was die seun van Senkamanisken, die tweede koning en het in 593 sy broer Anlamani opgevolg. Aspelta het in Gebel Barkal twee belangrike inskripsies nagelaat. Die een stam uit sy eerste jaar en toon sy kroning en 'n inspeksie van sy leër. Die beeld (nr. 692 in die Egyptiese Museum) toon hom knielend vir die ramgod Amon. Dit toon ook 'n 'koninklike suster' wat 'n sister bespeeld. Dit stel moontlik koningin Nasalsa voor. Dit verhaal ook dat die god Amoen hom uitgekies het om koning te wees en watter gifte hy aan die tempel gee. Die ander stêle toon hoe 'n prinses as priesteres aangestel word. Daar is nog 'n teks wat oordie instelling van daelikse offers en dienste vir Khaliut die seun van Peye (Piankhi) handel. Dié vors het lank daarvoor oor die koninkryk geheers. Die Museum of Fine Arts in Boston besit 'n monumentale standbeeld van hom.
Amy Tipton
Amy Tipton (gebore 8 Oktober 1980) is 'n Amerikaanse aktrise. Sy is bekend vir haar rolle in die rolprente The Conspirator (2010), The Conjuring (2013), Tammy (2014), en Hidden Figures (2016).
Tytuvėnai
Tytuvėnai is 'n klein stad in die Litause Kelmė-distriksmunisipaliteit, sowat 17 kilometer oos van Kelmė en 65 kilometer suid van Šiauliai, met 'n bevolking van sowat 2 700 in 2005. Die stadsnaam is van die Tytuva-rivier afgelei.
Geskiedenis
Gedurende die Sowjet-besetting was Tytuvėnai 'n sentrum van kommersiële turfontginning sodat die meeste moeraslande in die omgewing vernietig is. Tans is die landskap, wat deel uitmaak van die Gewestelike Tytuvėnai-park, nog nie herstel nie. Nogtans het die toerismebedryf tot 'n belangrike bron van inkomste ontwikkel. Toe pous Johannes Paulus II in 1993 'n besoek aan die nabygeleë Šiluva gebring het, is 'n helikopter-landingsplek in Tytuvėnai gebou en die pad tussen die twee nedersettings geasfalteer.
Valentinianus I
Hy word opgevolg deur Gratianus.
Olimpiese Somerspele 2020
Die Olimpiese Somerspele 2020 (Japannees: 2020年夏季オリンピック, Hepburn: Nisen Nijū-nen Kaki Orinpikku), amptelik bekend as die Spele van die XXXIIste Olimpiade, sou oorspronklik tussen 24 Julie en 9 Augustus 2020 in Tokio, Japan, aangebied gewees het, met die nuwe datums van 23 Julie tot 8 Augustus 2021. Tydens die geleentheid het 11 090 atlete uit 206 nasies aan 339 items in 33 verskillende sportsoorte deelgeneem.
Gasheerstad Tokio]] Dit was die 32ste aanbieding van die Somerspele sedert 1896 en die tweede keer wat Tokio die spele gehuisves het na hulle eerste spele in 1964. Naas Tokio was Istanboel en Madrid kandidate vir die aanbied van die 2020-Somerspele. Ná die Rugbywêreldbeker 2019 is die Olimpiese Somerspele 2020 die tweede groot sportkompetisie in Japan binne twee jaar. Verder was dit die tweede van drie agtereenvolgende Olimpiese Spele wat in 'n Asiatiese stad aangebied was, ná Pyeongchang (2018) en voor Beijing (2022).
Aantal medaljes
[[Lêer:2020 Summer Olympics medal map.svg|400px|duimnael|Kaart van medaljes volgens lande:
Hippolais
Spesies
Die genus omvat die volgende spesies:
Konstant Kamerling
Opleiding
In 1907 trek hulle terug na Harrismith, waar hy skoolgaan tot September 1914. In Oktober 1914 begin hy saam met sy oudste broer deelneem aan die Rebellie. Sy broer word doodgeskiet en hy spandeer sewe maande in die tronk. Na vrylating reis hy aan die begin van 1916 na die Paarl om die matrikulasie-eksamen aan Paarl Gimnasium af te lê. Hy studeer die volgende jaar aan die Victoria Kollege op Stellenbosch, maar staak sy studies weens huislike omstandighede in September 1917.
Loopbaan
Op 1 Januarie 1918 tree hy, deur bemiddeling van sy oudonderwyser C.J.L. Ruijsch van Dugteren, toe tot die redaksie van Die Burger en is joernalis tot 1921. Dan studeer hy vir onderwyser en slaag in 1923 die Tweedeklas onderwyserseksamen in Transvaal, waarna hy onderwys gee.
Leucandra fragilis
Leucandra fragilis is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Sophia Loren
Sophia Loren (* 20 September 1934 in Rome) is 'n Italiaanse aktrise. Sy wen in 1962 'n Academy Award vir haar hoofrol in die Italiaans-Duitse oorlogsdrama, La Ciociara. Daarnaas ontvang sy meer as 45 ander pryse, waaronder verskillende Golden Globes, 'n Bafta-toekenning en die prys vir beste aktrise op die Cannes-filmfees.
Leucandra frigida
Leucandra frigida is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Leucandra en tot die familie Grantiidae. Die wetenskaplike naam van die spesie is die eerste keer geldig gepubliseer in 1908 deur Jenkin.
Mormyrus
Spesies
Spesies wat hoort tot die genus:
Leucandra gaussii
Leucandra gaussii is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
ISO 4217
ISO 4217 is die internasionale standaard wat deur die Internasionale Standaarde Organisasie (ISO) opgestel is om die drieletterkodes (ook bekend as geldeenheidkodes) te definieer om die name van geldeenhede te beskryf. Die ISO 4217 kodelys is wêreldwyd die gevestigde norm in die bankwese en besighede vir die beskrywing van verskillende geldeenhede en in baie lande is die kodes vir die meer algemene geldeenhede so wel bekend dat die wisselkoerse in koerante gepubliseer word of in banke vertoon word deur slegs van die kodes gebruik te maak, in plaas daarvan om die vertaalde name vir die geldeenhede of die dubbelsinnige simbole daarvoor te gebruik.
Die standaard beskryf ook die verwantskap tussen die hoofeenheid en enige kleiner eenhede. Dikwels het die kleiner eenhede waardes gelykstaande aan 1/100 van die hoofeenheid, maar 1/10 of 1/1000 is ook algemeen in gebruik. Sommige eenhede het glad nie 'n kleiner eenheid nie. By andere het die hoofeenheid so 'n lae waarde dat die kleiner eenhede nie meer gebruik word nie (bv. die Japannese sen, 1/100ste van 'n yen). Mauritanië gebruik nie 'n desimale verdeling van eenhede nie en stel 1 ouguiya (UM) = 5 khoums en Madagaskar het 1 ariarie vir elke 5 iraimbilanja. Dit word in die standaard aangedui deur die eenheidseksponent. Die VSA Dollar het 'n eksponent van 2 terwyl die JPY 'n eksponent van 0 het.
Odaenathus
Bewind
Die neerlaag en gevangenskap van die Romeinse keiser Valerianus in 260 het die oostelike provinsies grootliks aan die genade van die Perse oorgelaat, wat onwenslik was vir Palmyra. Dit lyk of Odaenathus aanvanklik probeer het om die Persiese monarg, Shapur I, te paai. Toe sy geskenke verwerp is, het hy besluit om hom by Rome te skaar.
Moroni
Geskiedenis
Die vroeë geskiedenis van Moroni is vaag. Die vroegste geskrewe getuienis vir vestiging op die Comore-eilande kom nie vroeër as die 7de eeu voor nie en was moontlik deur Arabiese navigasies en Bantoesprekende landboukundiges gedoen. Keramiekvondste uit die 7de tot 10de eeu bewys dat die eilande deel was van die ontwikkelende Swahili beskawing, maar wanneer  Moroni self gevestig is, is dit nie bekend nie.
Moroni het deur die twintigste eeu stadig gegroei, hoewel dit nou die hoofstad van Ngazidja was, was dit nie die setel van die territoriale administrasie wat by Dzaoudzi op Mayotte geleë was nie, en in 1958 was die bevolking nog net 6 545. In dieselfde jaar is die besluit geneem om die hoofstad van die argipel van Dzaoudzi na Moroni te verskuif, en die stad het stadigaan die grootste in die land geword.
Russiese roomys
Roomys as kulinêre neweproduk van Stalinisme
'n Belangrike rol by die verspreiding van roomys het droë ys gespeel. Die grootskaalse gebruik van droë ys het gedurende die Tweede Wêreldoorlog begin toe verkoelingsaanlegte dikwels buite bedryf was. Teen die einde van die 1950's is 'n reusevloot klein geïsoleerde verkoopwaentjies vervaardig wat met behulp van droë ys verkoel is. Roomys-verkopers - meestal ouer vroue in higiëniese wit klere - het vanaf die 1960's 'n vaste deel van Russiese straatbeelde geword. Terwyl vars suiwelprodukte en selfs suiker nie altyd in Sowjet-Russiese winkels verkrygbaar was nie, was roomys 'n goedkoop alternatief - en steeds volop.
Kanaaleilande
Die Kanaaleilande (Engels: Channel Islands, Frans: Îles Anglo-Normandes of Îles de la Manche, Normandies: Îles d'la Manche) is 'n eilandgroep wat tussen die Verenigde Koninkryk en Frankryk in die uiterste suide van die Engelse Kanaal en naby die Normandiese kus lê.
Die oorgrote meerderheid van die bevolking praat Engels, en meer as 70 persent is nie op die eilande self gebore nie, maar het weens die gematigde Golfstroomklimaat en belastingvoordele na die eilande verhuis. Die oorspronklike Normandiese eilanddialekte Jèrriais op Jersey en Dgèrnésiais op Guernsey word nog deur 'n minderheid van die inwoners as omgangstaal gepraat.
Taal
Tradisioneel het elke eiland en selfs elke nedersetting sy eie variant van Patois gepraat - Patois Jèrriais op Jersey en Guernesiais op Guernsey. Plek- en straatname is grotendeels nog Normandies, al word hulle deesdae gewoonlik Engels uitgespreek.
Soeharto
Die Indonesiese regering oorweeg planne om die nasionale heldestatus aan Suharto toe te ken en word kragtig in Indonesië bespreek. Volgens Transparency International is Suharto die mees korrupte leier in die moderne geskiedenis, nadat hy 'n beweerde $ 35 miljard tydens sy bewind verduister het.
LaDonna Tittle
LaDonna Tittle (gebore 13 Maart 1946) is 'n Amerikaanse aktrise. Sy is bekend vir haar rolle in die rolprente The Relic (1997) en Ali (2001).
Natuurgeskiedenis (Plinius)
Die Natuurgeskiedenis (Latyn: Naturalis historia) is 'n vroeë ensiklopedie van Plinius die ouere.
Boeing F/A-18E/F Super Hornet
Die Boeing F/A-18E Super Hornet, en die verwante tweesitplek F/A-18F, is tweemotorige vliegdekskipbruikbare multirolvegvliegtuie gebaseer op die F/A-18 Hornet. Die F/A-18E enkelsitplek en F/A-18F tandemsitplekvariante is groter en meer gevorderde weergawes van die F/A-18C en D Hornet.
Medupi-kragstasie
Daar is reeds op 8 Junie 2012 begin om die eerste ketel te toets. In Julie 2013 is aangekondig dat Medupi met ongeveer ses maande vertraag is en dat koste ook buitensporig verhoog het en kommentators het op die ekonomiese impak gewys.
Lig
Lig is 'n vorm van elektromagnetiese straling en die golfgeaardheid daarvan bring mee dat dit aan breking, buiging en weerkaatsing onderworpe is. Die hedendaagse teorie oor lig het sy beslag gekry uit die kennis oor die reglynige voortplanting van lig (uit die Oudheid), die voorstelling van lig as golwe of deeltjies (17e eeu) en die ontdekking dat lig ander lig kan uitdoof (19e eeu). Die snelheid waarmee lig voortgeplant word, blyk 'n fundamentele grootheid te wees wat 'n belangrike rol speel in die formulering van die relatiwiteitsteorie.
Teorie
Reeds van oudsher af was dit bekend dat lig reglynig voortplant, ken die mens die begrip "ligstraal" en is die gedrag van ligstrale by weerkaatsing en breking ondersoek. Die eerste wet wat die breking van lig by die oorgang van een medium na 'n ander korrek beskryf, is egter eers in die 17e eeu deur Snellius (1591-1626) geformuleer.
In ŉ poging om die wet van Snellius te verklaar, het Isaac Newton (1643-1727) vir hom 'n ligstraal as ŉ bundel klein deeltjies voorgestel. Die deeltjies sou volgens Newton in 'n ruimte reglynig voortgeplant en teen 'n spieël weerkaats word, byna soos wanneer korreltjies teen ŉ harde wand bots. By breking sou die deeltjies volgens die wet van Snellius dan stadiger in lug (yl) as in water of glas (dig) voortbeweeg.
In 1905 het Albert Einstein (1879-1955), na aanleiding van eksperimente oor die fotoëlektriese uitwerking van lig, op die moontlikheid gewys dat afgesien van elektromagnetiese golwe, lig ook uit klein golfpakkies, oftewel fotone bestaan. Fotone blyk die kleinste moontlike ligeenhede te wees met energie eweredig aan die golflengte en snelheid van lig. Die gedrag van fotone herinner aan die deeltjieteorie van Newton, hoewel Newton deeltjies met voortplanting en nie met energie in verband gebring het nie. Fotone is dus alleen van betekenis by die oordrag van energie wanneer 'n ligpuls ŉ deeltjie tref, terwyl golwe op al die voortplantingsverskynsels betrekking het. Hierdie golf/deeltjie-aard van lig bring mee dat daar van die dubbelaard van lig gepraat word.
Maurice Ravel
Shéhérazade (1903), ŉ liedersiklus vir sopraan en orkes, Histoires naturelles (1907), 'n liedersiklus met klavierbegeleiding, en L'Heure espagnole ("Die Spaanse uur"; 1907), 'n komiese opera, lewer almal bewys van Ravel se gewaagde hantering van die stem, onder meer deur die sogenaamde quasi parlando (kwasi-praatstyl), en van die harmoniese gewaagdheid wat so kenmerkend vir sy werk is.
Afgesien van werke vir klavier soos die vierhandige klaviersuite vir kinders, Ma Mere l’Oye ("Moeder Gans-suite"; 1908), waarin Ravel ŉ weergalose sprokieswêreld skep; die drieledige klaviersuite, Gaspard de la nuit ("Gaspard van die nag"; 1908), 'n sintese van virtuositeit en verbeeldingskrag; en die Valses nobles et sentimentales ("Edel en sentimentele walse"; 1910), waarvan die dissonante tydens die première groot vermaak verskaf het, het Ravel ook twee klavierkonserte (1931) gekomponeer.
'n Operasie om ŉ obstruksie te verwyder in 'n bloedvat wat die brein voed, het misluk en Ravel is 'n week daarna, op 28 Desember 1937, in Parys oorlede. Ravel was een van die oorspronklikste komponiste van die 20 eeu. Hy was 'n voortreflike vakman wat volmaaktheid van styl en musikale vorm nagestreef het. Liriese begaafdheid en ryke harmoniese skakering kenmerk sy werk, asook die gebruik van Middeleeuse toonlere (in die "Habernera" uit die Rhapsodie espagnole) en die pentatoniese toonleer (in Ma Mere l’Oye).
Penny Coelen
Penelope Anne Coelen (gebore 15 April 1940) is 'n Suid-Afrikaanse skoonheid. In 1958 word sy as Mej. Suid-Afrika aangewys en word sy die eerste Suid-Afrikaner wat die Mej. Wêreld titel wen. Sy is vandag steeds ’n bekende en beminde sosiale vlinder.
Selmer Jackson
Selmer Jackson (7 Mei 1888 – 30 Maart 1971) was 'n Amerikaanse akteur. Hy was bekend vir sy rolle in die rolprente Left Over Ladies (1931), Undercover Agent (1939), The Green Hornet (1940), en The Grapes of Wrath (1940).
Sterwind
Klas G-sterre soos die Son het ’n wind wat deur hul warm, gemagnetiseerde korona aangedryf word. Die Son se wind word die sonwind genoem. Dié winde bestaan meestal uit hoë-energie-elektrone en –protone (sowat 1 keV) wat uit die ster se swaartekrag ontsnap vanweë die hoë temperatuur van die korona.
Planetêre newel
Oorsprong
Die planetêre newel beweeg mettertyd al hoe verder van die ster se kern af weg, teen ’n spoed van ’n paar duisend kilometer per sekonde. Eindelik hou fusie in die ster op omdat die ster nie swaar genoeg is om die temperatuur op te wek wat nodig is vir koolstof- en suurstof-fusie nie. Dit koel later so af dat dit nie meer genoeg ultraviolet uitstraal sodat die al hoe verder bewegende wolk geïoniseer kan word nie. Die ster word ’n witdwerg en die planetêre newel raak onsigbaar.
Carl Philipp Emanuel Bach
Carl Philipp Emanuel Bach (8 Maart 1714 – 14 Desember 1788) was 'n Duitse musikus en komponis. Hy was die vyfde kind van Johann Sebastian Bach.
361
Die jaar 361 was 'n gewone jaar wat volgens die Gregoriaanse kalender op 'n Sondag begin het. Dit was die 61ste jaar van die 4de eeu n.C. Soos ander gewone jare het die jaar 12 maande, 52 weke en 365 dae gehad.
Beachview, Oos-Kaap
Beachview is 'n klein nedersetting aan die kus net wes van Port Elizabeth in die Oos-Kaapprovinsie van Suid-Afrika. Ongeveer 92% van die inwoners is blankes.
Gouda, Wes-Kaap
Gouda is 'n nedersetting in die Wes-Kaap, Suid-Afrika. Hierdie dorpie is by die westelike ingang van die Nuwekloofpas tussen Wellington en Tulbagh. Die dorpie is op die plaas Gouda ontwikkel. Die naam het niks met kaas te doen nie maar is 'n Khoikhoi woord wat 'bok- of heuningkloof' beteken. Die Voëlvleidam is 6 km suid van Gouda.
Demokratiese Unionisteparty
Die party is in 1971 op die hoogtepunt van die onluste in Noord-Ierland, die sogenaamde Troubles, gestig deur Ian Paisley, 'n predikant in die Free Presbyterian Church of Ulster. Die party het hom destyds as "regsgesind" ten opsigte van grondwetlike kwessies en as "linksgesind" ten opsigte van sy maatskaplike politiek beskryf. Sterk historiese bande met Paisley se kerk word weerspieël in die DUP se beleid. So is Demokratiese Unioniste tans gekant teen die wettiging van aborsie en selfdegeslaghuwelike in Noord-Ierland.
Terwyl die DUP 'n meer konserwatiewe neiging met betrekking tot vroue- en LGBT-regte asook globale klimaatsverandering openbaar, plaas sy onvoorwaardelike steun vir Brexit - die Verenigde Koninkryk se opskorting van lidmaatskap van die Europese Unie wat deur sowat sestig persent van die Protestantse bevolking in Noord-Ierland gesteun word - hom in 'n moeilike posisie ten opsigte van sy plattelandse kieserbasis. 'n Doeanegrens tussen Noord-Ierland en die Republiek Ierland as EU-lidstaat sal byvoorbeeld duisende Noord-Ierse melkboere benadeel wat meer as 'n kwart van hul ru-melk aan Ierse suiwelfabrieke verkoop. Die oop grens tussen Noord-Ierland en die Suide spruit egter nie uit EU-reg voort nie, maar uit die sogenaamde Common Travel Area (CTA)-ooreenkoms tussen die Verenigde Koninkryk en die Republiek Ierland.
NGC 4676
NGC 4676, ook genoem die Muise-sterrestelsels, is twee interaktiewe spiraalsterrestelsels (NGC 4676A en NGC 4676B) in die sterrebeeld Berenike se Hare. Hulle is sowat 290 miljoen ligjare van die Aarde af en is reeds miljoene jare aan die bots. Die lang getysterte van die stelsels, waar die naam "Muise" vandaan kom, dui daarop dat hulle waarskynlik reeds deur mekaar beweeg het. Hulle sal aanhou bots totdat hulle saamsmelt en een groot sterrestelsel vorm.
Leucandra haurakii
Die spons behoort tot die genus Leucandra en tot die familie Grantiidae. Die wetenskaplike naam van die spesie is die eerste keer geldig gepubliseer in 1927 deur Brøndsted.
Dan Roodt
Daniël François Roodt (26 Mei 1957 - ) is 'n Afrikaanse skrywer, polemikus en politieke aktivis.
Skool- en universiteitsjare
Roodt matrikuleer in 1974 en is daarna Universiteit van die Witwatersrand toe, waar hy aanvanklik in die regte studeer, maar algou van rigting verander: na die Afrikaanse en Nederlandse letterkunde, die filosofie en die staatsleer. As lid van die Filosofie-vereniging lewer hy gereeld bydraes aan die kampuskoerant, Wits Student, en het in 1976, rondom dieselfde tyd as die Soweto-opstand, deelgeneem aan die studentebetogings teen die regering.
Eenkeer het hy ook Nadine Gordimer aangeval omdat sy 'n Franse aanhaling verkeerd uitgespreek het; maar bowendien het hy nie van haar gehou nie, omdat Roodt vir Gordimer arrogant gevind het, omdat sy Afrikaners altyd as agterlik in haar boeke geteken het, en omdat sy in Julie 1985 tydens 'n byeenkoms van die Afrikaanse Skrywersgilde aan 'n Afrikaanse vraag van Roodt, gerig aan haar, gesê het sy verstaan nie. Binne die konteks moet dit gesien word dat Gordimer 'n toespraak oor Suid-Afrikaanse letterkunde gelewer het en uitlatings gemaak het, maar nié Afrikaans of waarskynlik enige ander Afrikataal kon verstaan nie; en dus nie 'n benul sou kon hê waarvan sy praat nie.
'n Ander maal het Roodt in 'n dadaïstiese gebaar 'n oshart oor sy linkerbors vasgemaak en 'n komposisie van "kru" woorde voorgelees by die Rand Afrikaanse Universiteit. Die oshart het ontdooi en die bloed het by sy borskas afgedrup, wat sy pyn moes versinnebeeld het.
In 1978 organiseer Roodt vir die Filosofie-vereniging seminare wat oor die anargistiese kennisleer van Paul Feyerabend en Robert Nozick handel. Hy verdiep hom in die Amerikaanse hippie-beweging en idees van die kontrakultuur, soos uiteengesit in Theodor Roszak se The making of a counter culture. In daardie tyd speel Roodt met andere vorme van anargistiese en vrydenkende idees. Hy interesseer hom veral in die werk van die Russiese anargiste soos Bakoenin en Kropotkin, asook Daniel Cohn-Bendit (vir sy rol in die Franse studente-opstand in Mei 1968), in die Franse skool van nuwe filosofie (onder andere Bernard-Henri Lévy, André Glucksman en Pascal Bruckner), asook die Franse poststrukturalisme en die geskrifte van Roland Barthes, Michel Foucault, Jacques Lacan, Jacques Derrida en Gilles Deleuze. Die eietydse Amerikaanse letterkunde laat Roodt allermins koud, en hy verdiep hom in die romans van skrywers soos Saul Bellow, Philip Roth, Ken Kesey, Donald Barthelme, John Barth, Joseph Heller, EL Doctorow, Norman Mailer en veral dié van die Pools-Amerikaanse skrywer, Jerzy Kosinski.
Newman se Voëls van Suider-Afrika
Newman se Voëls van Suider-Afrika is 'n boek wat die voëls wat in Suider-Afrika voorkom beskryf, en is een van die streek se voorste veldgidse. Dit beskryf en illustreer al die voëls wat in Suider-Afrika voorkom, selfs die seldsaamste swerwers en die seevoëls van die suidelike oseane. Die illustrasies is ook deur Kenneth Newman, wat een van die voorste voëlkunstenaars in Suid-Afrika was.
Flerovium
Geskiedenis
In 2004 het die Gesamentlike Instituut vir Kernnavorsing die sintese van hierdie element deur 'n ander metode bevestig (die chemiese identifisering op finale vervalprodukte van die element).
Maankalender
Lengte van die maanmaand
Die gemiddelde lengte van die sinodiese maand is 29.531 dae. Dit is dus gerieflik as maande gewoonlik tussen 29 en 30 dae wissel. Die verspreiding van "hol" en "vol" maande kan bepaal word deur die gebruik van ’n ketting breuke en benaderings vir die voldaglengte van die maande. In die lys hier onder is ná ’n getal dae soos aangedui deur die teller van die breuk in die eerste kolom, die getal maande voltooi soos deur die noemer aangedui. Daarna volg die tydperk in jare en dae; die getal "hol" en "vol" maande; en die afwyking met betrekking tot die lengte van die ware sinodiese maand.
367
Die jaar 367 was 'n gewone jaar wat volgens die Gregoriaanse kalender op 'n Sondag begin het. Dit was die 67ste jaar van die 4de eeu n.C. Soos ander gewone jare het die jaar 12 maande, 52 weke en 365 dae gehad.
Sonkalender
Maansonkalender
Maansonkalenders is maankalenders met interkalasiereëls om hulle rofweg met die sonjaar, en dus die seisoene, te laat sinchroniseer. Omdat ’n tipiese maansonkalender se jaar uit volle maanmaande bestaan, kan dit nie die posisie van die Aarde in sy wentelbaan om die Son so goed aandui as ’n suiwer sonkalender nie.
Chileense peso
Die huidige peso is in 1975 in omloop geplaas, terwyl 'n vroeëre geldeenheid met dieselfde naam reeds tussen 1817 en 1960 sirkuleer het. Chili se amptelike geldeenheid is gedurende die 20ste eeu meerdere kere gewysig. 'n Tyd lank was die condor, wat onderverdeel is in 10 pesos, die wetlike betaalmiddel. Daarna is die peso en vervolgens die escudo ingevoer voordat die peso in 1974/75 heringevoer is.
NG gemeente Villiers
Dorpstigting
Ingesetenes van Wilgerivier, distrik Vrede, het verklaar dat die dorp reeds tien jaar gelede in 1881 uitgelê is en dat nagenoeg 400 erwe al verkoop is. Die dorp lê aan die Vaalrivier en die groot Voortrekker- en transportpad van Durban oor Harrismith na Johannesburg het hierdeur gegaan. 'n Dorp sal 'n beskerming wees vir die inwoners en misdaad verminder; dit sal ook die handel tussen die Vrystaat en Transvaal bevorder, en die twee state hegter aan mekaar smee. Nog 'n versoekskrif het gevra dat die dorp erken moet word onder die naam Blignaut, waarskynlik ter ere van die goewermentsekretaris. Die Volksraad kon nie langer doof bly nie, en het 'n kommissie (B.J.S. Wessels, J.C. Wessels en O.W. Steyn) in 1890 aangestel om die wenslikheid van 'n dorp te ondersoek. Die kommissie het bevind dat by Villiers 'n groot deurgang na Transvaal is, en die plek ver verwyder van ander dorpe; hulle was ten gunste van die stigting van 'n dorp, hoewel D.W. Steyn in die minderheid gestem het. Die Volksraad het Villiers in 1891 as dorp erken.
Annie Cannon
Annie Jump Cannon (11 Desember 1863 – 13 April 1941) was ’n Amerikaanse sterrekundige wie se werk instrumenteel was in die ontwikkeling van die moderne sterreklassifikasie. Sy het saam met Edward C. Pickering die krediet gekry vir die skepping van die Harvard-klassifikasiestelsel, die eerste ernstige poging om sterre te klassifiseer volgens hul temperatuur.
Ptolemy Slocum
Ptolemy Slocum is 'n Amerikaanse akteur, regisseur, en kinematograaf. Hy is bekend vir sy rolle in die rolprente Hitch (2005) en Would You Rather (2012), en in die televisiereeks Westworld (2016).
Victoria (Seychelle)
Klimaat
Victoria beskik oor 'n tropiese reënwoudklimaat (Köppen-klimaatklassifikasie Af) met hoë temperature deur die loop van die jaar. Die hoofstad het wel merkbaar natter en droër tydperke gedurende die jaar, met Junie en Julie as die droogste maande en Desember tot Februarie is die stad se natste maande. Aangesien die gemiddelde maandelikse neerslag in geen maand onder 60 millimeter of 2,4 duim in Victoria val nie, het die stad nie 'n ware droëseisoen-maand nie. Hierdie gebrek aan 'n ware droë seisoen maand is 'n primêre rede waarom die klimaat onder die tropiese reënwoud klimaat kategorie val. Die hoofstad is gemiddeld sowat 2 300 millimeter reënval jaarliks. Alhoewel dit baie reënerig is, is die lug gewoonlik helder tot gedeeltelik helder en heeltemal bewolkte dae bly skaars deur die jaar, selfs gedurende die reënerigste maande.
Glasgow
Vroeë geskiedenis
In 380 het Sint Ninianus as Christelike sendeling besoek aan Cathures afgelê en hier volgens oorlewerings 'n begraafplaas gewy. Daar is min bekend oor hierdie vroeë Christelike tydperk voor die aankoms van Sint Kentigern in die 6de eeu. Sint Kentigern het hom in 543 as balling in Glasgow (of Glas Cu soos dit destyds bekend gestaan het, waarby dié pleknaam as "lieflike groen plek" vertaal kan word) gevestig nadat sy beweerde wonderlike kragte die afguns van kloosterbroeders in Culross gewek het.
Glasgow in die Middeleeue
Met die verheffing tot aartsbiskopsetel in 1492 was Glasgow in die laat 15de eeu 'n magtige en invloedryke akademiese en geestelike sentrum waarmee in Skotland nog slegs St Andrew's kon meeding.
Sosiale vraagstukke
Daarnaas het laer pryse vir stapelvoedsel in die 1870's en 1890's, die verhoging van beskikbare melkvoorrade, gratis skool-etes en gesondheidsdienste wat deur verpleegsters, vroedvroue en ander gesondheidswerkers verskaf is, net soos inenting teen siektes, skoon drinkwater en meer doeltreffende rioleringstelsels ('n netwerk met 'n lengte van 50 myl is tussen 1850 en 1875 gebou) grootliks daartoe bygedra dat die sterftesyfers onder Glasgow se arm inwoners aansienlik gedaal het.
Industriële agteruitgang en herstrukturering in die 20ste eeu
In die volgende jare het Glasgow se ekonomie radikale verandering ondergaan en in die rigting van 'n diensgebaseerde ekonomie begin beweeg wat met sy ryk kulturele lewe 'n gewilde toeristetrekpleister geword het. So het die stad sy ou karakter van grys 'n nywerheids- en werkersklas, wat reeds by 19de eeuse reisigers soos die Duitse skrywer Theodor Fontane in sy Skotse reisverhaal van 1860 negatiewe kommentaar uitgelok het, vir goed kwytgeraak.
Sinai
Sinai is Egipte se driehoekige skiereiland en vorm 'n brug tussen Asië en Afrika. Dit word met die res van Egipte verbind deur die Landengte van Suez, maar word terselfdertyd deur die Suezkanaal van Afrika geskei. Geografies is Sinai dus in Asië. Die hele skiereiland is woestyn, en vanweë sy ligging tussen die Sahara (Egipte se oostelike woestyn wat aan Sinai grens is deel van die Sahara), die Israeliese Negev-woestyn en die Groot Arabiese Woestyn in die Arabiese Skiereiland is dit deel van 'n baie groot woestyngebied.
Suid-Sinai
Die hoofstad van Suid-Sinai-distrik is die dorpie El-Tor, aan die oostelike oewer van die Rooi See. Die mees suidelike punt van die skiereiland bestaan ​​uit die Ras Mohammed Nasionale Park.
Ekonomie
Sedert die Israel-Egiptiese vredesverdrag het Sinai se skilderagtige plekke en godsdienstige strukture belangrik geword vir die toerismebedryf.
Lusitania (Romeinse provinsie)
Lusitania was 'n Romeinse provinsie op die Iberiese Skiereiland. Dit het die huidige Portugal en groot dele van Spanje ingesluit. Die gebied is in 139 v.C. deur die Romeine verower, maar dit is eers omstreeks 72 v.C. deur Pompey finaal aan Rome onderwerp. Teenswoordig word die naam Lusitania soms as sinoniem vir Portugal gebruik.
370
Die jaar 370 was 'n gewone jaar wat volgens die Gregoriaanse kalender op 'n Donderdag begin het. Dit was die 70ste jaar van die 4de eeu n.C. Soos ander gewone jare het die jaar 12 maande, 52 weke en 365 dae gehad.
Spektakelpas
Die Spektakelpas is 'n bergpas op die R355-streeksroete wat Springbok in Namakwaland verbind met Komaggas, Grootmis en De Beers se diamantdorp  en hawe Kleinzee aan die Atlantiese Oseaan. Kleinzee is ongeveer 100 km van Springbok. Die pas is in 1896 gebou en lê 22km wes van Springbok. Dit bereik 'n hoogte van 600m bo seespieël en 'n maksimum helling van 1:20.
Oganesson
Oganesson (met die elementsimbool Og) is die naam vir die superswaarelement met die atoomgetal 118, tans die hoogste atoomgetal toegeken aan 'n element (kyk elemente wat in die 21ste eeu ontdek is). Dit het die tydelike IUPAC-naam "ununoctium" en elementsimbool "Uuo" gehad totdat dit op 28 November 2016 sy nuwe naam gekry het. Dit is genoem na die fisikus Yuri Oganessian, wat 'n belangrike rol gespeel het in die ontdekking van die swaarste elemente op die periodieke tabel.
Britannia (provinsie)
Britannia was die naam wat deur die Grieke en Romeine gebruik is om die huidige eiland van Groot-Brittanje aan te dui en ook van die Romeinse provinsie wat daar van 43 tot omtrent 410 bestaan het.
373
Die jaar 373 was 'n gewone jaar wat volgens die Gregoriaanse kalender op 'n Maandag begin het. Dit was die 73ste jaar van die 4de eeu n.C. Soos ander gewone jare het die jaar 12 maande, 52 weke en 365 dae gehad.
Mediant
In musiek, is die mediant (Latyn: om in die middel te wees ) die derde trap van 'n diatoniese toonleer, wat die noot halfpad tussen die tonika en die dominant is. Dit wordin solfege as mi gesing. Net so is die submediant halfpad tussen die tonika en subdominant. Die vyfde noot is byna altyd 'n rein kwint, terwyl die derde noot ’n mineur- of majeurderde kan wees.
Russiese mat (taal)
Mat (Russies: мат, матерщина, матерный язык) is ’n Russiese straattaal wat gebaseer is op spesifieke vulgêre vloekwoorde.
Allison Tolman
Allison Tolman (gebore 18 November 1981) is 'n Amerikaanse aktrise. Sy is bekend vir haar rolle in die rolprente Krampus (2015) en The Gift (2015).
2005 Turkse Grand Prix
Die 2005 Formule Een Turkse Grand Prix is op 21 Augustus 2005 op die Istanbul Park-renbaan in Istanboel, Turkye, gehou. Dit was die veertiende wedren van die kampioenskapseisoen.
377
Die jaar 377 was 'n gewone jaar wat volgens die Gregoriaanse kalender op 'n Saterdag begin het. Dit was die 77ste jaar van die 4de eeu n.C. Soos ander gewone jare het die jaar 12 maande, 52 weke en 365 dae gehad.
Kettingreaksie
'n Kettingreaksie is 'n volgorde van reaksies waar 'n reaktiewe produk, of 'n neweproduk addisionele reaksies veroorsaak. In 'n kettingreaksie lei positiewe terugvoer tot 'n self-onderhoudende en vergrotende ketting van gebeurtenisse. Dit moet nie verwar word met 'n multi-stap reaksie nie, wat algemeen voorkom in anorganiese en organiese sintese.
Glasgow
Templeton On The Green
James Templeton & Co het in 1983 met A F Stoddard en Henry Widnell & Stewart saamgesmelt om Stoddard Carpets te vorm. Die Templeton-tapytfabriek is vervolgens deur die Skotse Ontwikkelingsagentskap (Scottish Development Agency) tot 'n sakegebou omgeskep. Uitbreidings, wat uit die 1930's gedateer het, is in 2005 gesloop om plek te maak vir 143 nuwe woonstelle. Dit was deel van 'n regenerasieprogram ter waarde van £22 miljoen waarvolgens die fabriek deur sy eienaars, Scottish Enterprise, vir £6,7 miljoen verkoop is.
Skilder- en dekoratiewe kuns
Gedurende die 25 jaar voor die uitbreek van die Eerste Wêreldoorlog is Glasgow in Europese en Amerikaanse kunskringe as die mees vooraanstaande sentrum van skilderkuns, boukuns en dekoratiewe kunste beskou. Vandag word die stad veral met Charles Rennie Mackintosh geassosieer wat in die tydperk tussen 1900 en 1910 met opspraakwekkende uitstallings van sy binnenshuise versierings groot sukses behaal het – onder meer in die Duitse Keiserryk en Oostenryk-Hongarye.
Spoorweë
'n Aantal belangrike treinlyne na die voorstede het in die 1880's en 1890's ontstaan, net soos die moltreinnetwerk Glasgow District Subway. Strawwe mededinging tussen die drie groot maatskappye was nie beperk tot treindienste nie. Stoomskipvervoer langs die Clyde-kus was ewe winsgewend. Die verdere uitbou van moltreinlyne is weens mededinging deur nuwe elektriese trems beperk.
Enkele spoorlyne is vanaf die 1930's weens strawwe mededinging van ander openbare vervoermiddels soos trems en busse buite werking gestel, maar na-oorlogse vervoerbeplanning het steeds voorsiening vir passasierstreindienste as belangrike vervoermiddel in westelike Sentraal-Skotand en die elektrifisering van voorstedelike treinnetwerke gemaak. Nogtans is twee van Glasgow se groot stasies in die 1960's gesluit, en net Queen Street en Glasgow Central het oorgebly. Die laasgenoemde is tans die besigste treinstasie buite Londen.
Huidige situasie
Die Skotse pers publiseer 'n aantal dagblaaie in Glasgow, waaronder Evening Times, The Herald, The Sunday Herald, Sunday Mail en Daily Record. Skotse uitgawes van die Trinity Mirror en News International word in Glasgow gedruk.
Glasgow se Botaniese Tuin
In 2017 vier Glasgow se Botaniese Tuin sy 200-jarige bestaan. Die tuin is in 1817 deur die Glasgowse plantkundige Thomas Hopkirk met die ondersteuning van 'n aantal plaaslike persoonlikhede uit die openbare lewe en die Universiteit van Glasgow gestig. Oorspronklik is die tuin uitgelê op 'n terrein in Sandyford aan die westelike einde van Sauchiehall-straat, destyds nog aan die standsrand geleë, en het agt akkers beslaan. Die tuin was in besit van die Royal Botanical Institution of Glasgow wat dit ook bestuur het. Die instelling het ook ingestem om leermateriaal soos plante vir geneeskundige en plantkundige klasse aan die Universiteit van Glasgow te verskaf.
Roma
Musiek
Die sigeuners (Roma) is die troebadoer s van Europa. Hulle het baie liedjies versamel met hul nomadiese leefstyl. Veral in Hongarye is hulle uiters vaardig op die viool. Hier staan hulle bekend as Tziganes. Tziganimusiek het oor die hele wêreld beroemd geword. Baie van die pragtige Hongaarse volkwysies, wat later komponiste soos Liszt, Brahms en Bartok sou inspireer, het behoue gebly omdat die Tziganes dit gespeel en gesing het.
Somerset-Oos (kiesafdeling)
duimnael|190px|regs|[[Adriaan Fourie|A.P.J. Fourie, L.V. vir Somerset van 1925 tot 1926, toe hy aangestel is as administrateur van Kaapland. Hy keer in 1929 terug tot die politiek toe genl. J.B.M. Hertzog hom aanstel as minister van myne. Hy bly in die kabinet tot die skeuring in die Verenigde Party in 1939 oor deelname aan die Tweede Wêreldoorlog.]]
Direktoraat van Spesiale Operasies
Die Direktoraat van Spesiale Operasies, ook genoem die DSO of Skerpioene was 'n multidisiplinêre agentskap wat georganiseerde misdaad en korrupsie vervolg het. Die Skerpioene is op 12 Januarie 2001 deur die ANC-regering van Suid-Afrika ingestel. Op 23 Oktober 2008 het die Nasionale Vergadering die ontbinding van die Skerpioene goedgekeur.